Lektionsplan: Det gamle Egypten

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Introduktion til Det gamle Egypten | Eleven kan beskrive ændringer i magtforhold og samfundsstrukturer over tid | Eleven kan   * Fortælle kort om land, by, guder og farao i Det gamle Ægypten, samt Kleopatra og romerne. | * Læsning og bearbejdning af "Det gamle Egypten" på [www.historiefaget.dk](http://www.historiefaget.dk). Efter læsningen fordeles de seks delemner (Land, By osv.) mellem eleverne, der får 10 min. til at forberede en kort præsentation om delemnet. Derefter fremlæggelser og dialog på klassen * Lav VØL aktiviteten. Se øvrige gode råd og kommentarer for beskrivelse af aktiviteten |  |
| 2  (1 lektion) | Hverdagsliv i Det gamle Egypten | Eleven kan sammenligne tidlige tiders familie, slægt og fællesskaber med eget liv | Eleven kan   * Fortælle om, hvordan hverdagen var for en egypter og sammenligne med deres eget hverdagsliv * Beskrive, hvordan det var at være barn i Det gamle Egypten | * Læsning af Boase: Det gamle Ægypten s. 22 -23, "Dagliglivet" og "Hverdagsliv i Det gamle Egypten" på [www.historiefaget.dk](http://www.historiefaget.dk). * Lav et stjerneløb eller Quiz og byt med spørgsmål om egypternes hverdagsliv. Se beskrivelse under ”Bevægelse”. |  |
| 3  (1 lektion) | Fra farao til arbejder | Eleven kan beskrive ændringer i magtforhold og samfundsstrukturer over tid | Eleven kan   * Forklare, hvad en farao er * Forklare forskellen på en arbejder/bonde og en farao i Det gamle Egypten * Gøre rede for hvordan forskelle på rig og fattig kommer til udtryk i Egypten og nutidens samfund | * Læsning af "Andre kulturer - Det gamle Egypten", s. 16 -17 * Lav foldekortsaktiviteten. Se beskrivelse under ”Øvrige gode råd og kommentarer”. |  |
| 4  (1 lektion) | Læsning og skrift | Eleven kan sammenligne tidlige tiders familie, slægt og fællesskaber med eget liv | Eleven kan   * Skrive sit navn med hieroglyffer * Gøre rede for andre typer af skrifter f.eks. runer * Lave et begrebsskema, hvor begreber fra de andre undervisningsgange også inddrages | * Læsning af "Andre kulturer - Det gamle Egypten", s. 40-41. * ”Hieroglyphic Typewriter”: Lad eleverne skrive med hieroglyffer. * Lav et begrebsskema. Se beskrivelse under ”Øvrige gode råd og kommentarer”. |  |
| 5  (2 lektioner) | Mumier og pyramider  Tutankhamon | Eleven kan sammenligne tidlige tiders familie, slægt og fællesskaber med eget liv | Eleven kan   * Fortælle om begravelsesritualet i Det gamle Egypten * Fortælle om begravelsesritualer i nutiden og sammenligne de to begravelsesritualer * Gøre rede for, hvordan pyramiderne er bygget, og til hvilket brug * Fortælle om Tutankhamon og hans liv | * Se Nationalmuseets YouTube-klip om ”Det gamle Egypten: egypterne og de døde” * Tal på klassen om klippet * Læsning af De Egyptiske Pyramider på [www.historiefaget.dk](http://www.historiefaget.dk) * Lav terningspil: beskrivelse findes under Øvrige gode råd og kommentarer. Brug følgende begreber til terningspillet: Pyramider, gravkamre, faraoer, sfinks, mumier. |  |
| 6  (4 lektioner) | Rollespil om Det Gamle Egypten | Eleven kan opnå viden om historie gennem brug af historiske scenarier | Eleven kan   * Lave et rollespil om livet i Det gamle Egypten ved hjælp af de begreber, der er blevet arbejdet med | * Rollespil: Lad eleverne brainstorme om, hvad I har arbejdet med i forløbet og skriv det på tavlen. Lad eleverne komme med bud på, hvordan disse delemner kan omsættes til et rollespil: hvad skal rollespillet handle om, og hvilke roller skal der være. Ud fra forslagene vælger eleverne sig ind på det rollespil, de kunne tænke sig at spille med i. Lad eleverne tegne handlingen i deres rollespil, finde på udklædning til hver af rollerne og øve rollerne. |  |

1 lektion = 45 min

# Det gamle Egypten

# Forslag til:

## Evalueringsformer

Evalueringsformerne, der anvendes til de enkelte delelementer i forløbet, er beskrevet under "Øvrige gode råd og kommentarer".

## Bevægelse

Stjerneløb om det gamle Egypten: Til stjerneløbet laver læreren forskellige spørgsmål. Det kan være spørgsmål, som handler om hverdagen i Egypten, eller det kan være spørgsmål, som handler pyramiderne. Stjerneløbet skal foregå uden for på skolens udendørsarealer. Eleverne skal deles ind i hold, og for hvert spørgsmål de besvarer, skal de tilbage til læreren, som skal godkende svaret. Svarer de rigtig, får de 10 point, men svarer de forkert får de ikke point. Der skal være ca. 6 poster. Form gerne løbet som en stjerne. Læreren stå i midten af stjernen.

CL strukturen "Quiz og byt": Til denne struktur skal eleverne på forhånd have formuleret et spørgsmål til et af temaerne fra undervisningsforløbet. Spørgsmålene skriver de ned på et lille kort. Når de er klar, rejser de sig op, går rundt blandt hinanden og stiller deres spørgsmål til hinanden. Når begge har stillet deres spørgsmål, bytter de kort, og finder en ny makker.

# Øvrige gode råd og kommentarer

Herunder beskrives de aktiviteter, der er lagt op til i aktiviteterne ovenfor.

**Terningspil:** Spilletgår ud på at slå med en terning om de begreber, der er udvalgt til forløbet. Eleverne spiller parvis og skiftes til at slå med terningen. Slår man en éner, skal man gøre det som står ud for nr. 1, og tilsvarende hvis man slår en toer, skal man gøre det som står ud for nr.2 osv.

1: Sig ordet

2: Forklar ordet

3: Vis/tegn ordet

4: Sig ordet i en sætning

5: Stav ordet

6: Hvor har du hørt ordet før?

**VØL**: Aktiviteten går ud på at lave tre overskrifter på et stykke papir: Hvad **V**ed jeg? Hvad **Ø**nsker jeg at vide? Hvad har jeg **L**ært? Eleverne skal notere deres svar på hvert af spørgsmålene ned på deres papir, og svarene bruges som udgangspunkt for en samtale på klassen. Øvelsen er god at bruge først i et forløb, men også til sidst.

**Begrebsskema:** Læreren **l**aver et skema. Aktiviteten går ud på følgende: Skemaet deles ind i 6 kolonner med hver deres overskrift. Derefter sættes der plus ved det man kan, og minus ved det man ikke kan.

Overskrifterne skal lyde sådan:

* Jeg kender ordet
* Jeg har hørt eller set ordet før
* Jeg kan udtale ordet
* Jeg kan stave ordet
* Jeg kan forklare ordet
* Jeg kan bruge ordet i en sætning

**Foldekort:** Til foldekort-aktiviteten skal du tage et stykke papir og folde det fire gange, så det ligner en brochure. På hver af de fire sider skrives følgende overskrifter;

"Det minder mig om"

"Det kan jeg godt lide"

"Det kan jeg ikke lide"

"Det har jeg spørgsmål til"

Under overskrifterne skriver eleverne deres tanker ned i forhold til de begreber/ overskriften for emnet, de arbejder med.

**Dagbog:** Dagbogsaktiviteten går ud på, at eleven med ord og med tegning forklarer bestemte begreber fra forløbet i dagbogsform.